На основу члана 46. став 1. Закона о планирању и изградњи (''Службени гласник РС'', број 72/09 и 81/09-исправка 64/10-УС, 24/11, 121/12, 42/13-УС, 50/13-УС, 98/13-УС,132/14 и 145/14), члана 32. став 1. тачка 5. Закона о локалној самоуправи („Службени гласник РС“, број 129/07, 83/14 –др. закон и 101/16 – др. закон) и члана 41. став 1. тачка 6. и 138. Статута општине Владичин Хан („Службени гласник Пчињског округа“, број 21/08 и 8/09 и „Службени гласник града Врања“, број 11/13, 5/17 и 14/17), Скупштина општине Владичин Хан на седници одржаној дана 10.11.2017. године, донела је

# ОДЛУКУ О УСВАЈАЊУ

**ИЗМЕНА И ДОПУНА ПЛАНА ДЕТАЉНЕ РЕГУЛАЦИЈЕ ИНДУСТРИЈСКА ЗОНА, ВЛАДИЧИН ХАН (КО ЛЕПЕНИЦА, КО СУВА МОРАВА И КО ГРАМАЂЕ)**

**Члан 1.**

Усваја се измена и допуна Плана детаљне регулације индустријска зона, Владичин Хан (КО Лепеница, КО Сува Морава и КО Грамађе) (у даљем тексту:План), који је у прилогу ове одлуке и чини њен саставни део. Саставни део одлуке је и Извештај о обављеном јавном увиду у нацрт Плана.

**Члан 2.**

Планом детаљне регулације одређује се дугорочна пројекција развоја и просторног решења подручја у обухвату Плана детаљне регулације, као и правила регулације, уређења и грађења.

**Члан 3.**

План детаљне регулације се састоји из текстуалног и графичког дела.

Текстуални део плана чине: Полазне основе, Плански део (правила уређења и правила грађења), Спровођење плана , Аналитичко-документациона основа плана и Прелазне и завршне одредбе.

Графички део плана садржи карте:

1. Обухват измене и допуне плана детаљне регулације индустријска зона Владичин Хан Р 1: 2500 2. Планирана претежна намена поврршина Р 1: 2500

3. Регулација и нивелационо решење саобраћаја Р 1: 2500

4. План објеката и мреже инфраструктуре са нивелационим решењем Р 1: 2500

5. План препарцелације са елементима за обележавање површина

јавне намене Р 1: 2500

**Члан 4.**

План детаљне регулације као урбанистички план остварује се урбанистичким пројектима и другим општим и посебним актима у складу са Законом.

**Члан 5.**

План детаљне регулације са аналитичко-документационом основом чува се трајно у општини Владичин Хан.

**Члан 6.**

План детаљне регулације мора бити доступан на увид јавности (правним и физичким лицима) у току важења плана у седишту доносиоца и путем интернет стране органа надлежног за доношење планског документа.

**Члан 7.**

Текстуални део измене и допуне плана детаљне регулације индустријска зона Владичин Хан објавити у „Службеном гласнику града Врања“.

**Члан 8.**

Одлука ступа на снагу осмог дана од дана објављивања у „Службеном гласнику града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-188/3/17-IV/04**

**ПРЕДСЕДНИЦА,**

**Данијела Поповић**